Charente (Floss)
D'Charente ass en 381 km laange Stroum am Weste vu Frankräich, an der Regioun Nouvelle-Aquitaine. Si entspréngt um Territoire vun der Gemeng Chéronnac, am Kanton Rochechouart, leeft ufanks a Richtung Nordwesten an dréint da bei Civray a südlech Richtung bis op Angoulême. Do geet et dann an Direktioun Weste virun, laanscht Jarnac a Cognac, bis op Saintes. Do mécht se d'Kéier no Nordweste fir dann ënnert Rochefort a vis-à-vis vun der Île d'Oléron, an de Golf vu Biscaya an den Atlanteschen Ozean ze mënden.

Op de ronn 150 km vun der Mëndung bis op Angoulême erop ka se mat Schëffer befuer ginn.Vu Saint-Savinien un ass den Afloss vun de Gezäiten ze spieren. Historesch ass d'Charente e wichtegen Transportwee fir de Wäibrand, deen no der Stad mam selwechten Numm Cognac genannt gëtt.

D'Charente leeft duerch d'Departementer Haute-Vienne, Vienne, Charente a Charente-Maritime. Deenen zwéi leschten huet se hiren Numm ginn.

Nieweflëss

Uertschaften um Floss
 Chéronnac
 Roumazières-Loubert
 Alloue
 Charroux
 Civray
 Ruffec
 Verteuil-sur-Charente
 Mansle
 Montignac-Charente
 Saint-Yrieix-sur-Charente
 Angoulême
 Nersac
 Châteauneuf-sur-Charente
 Jarnac
 Cognac
 Saintes
 Tonnay-Charente
 Rochefort
 Fouras

Um Spaweck 

Stréim a Frankräich